钦定古今图书集成/明伦汇编/官常典/第162卷 > 邾
## 钦定古今图书集成/明伦汇编/官常典/第162卷 > 邾

《武王》封重黎之后于邾。

按《史记·楚世家》：“帝颛顼高阳者，黄帝之孙，昌意之子
也。高阳生称，称生卷章，卷章生重黎。重黎为帝喾高
辛居火正，甚有功，能光融天下，帝喾命曰祝融。共工
氏作乱，帝喾使重黎诛之而不尽。帝乃以庚寅日诛
重黎，而以其弟吴回为重黎后，复居火正，为祝融。吴
回生陆终，陆终生子六人，坼剖而产焉。其长一曰昆”
吾，二曰参胡，三曰彭祖，四曰会人，五曰曹姓。

〈注〉《世本》曰：“曹姓者，邾是也。”索隐曰：《系本》云：“其五曰安，是为曹姓。”宋忠云：“安，名也。曹姓者，诸曹所出也。”正义曰：《括地志》云：“故邾国在黄州黄冈县东南百二十一里。《史记》云：‘邾子，曹姓也’。”

按《路史》：“帝颛顼高阳氏，姬姓，取胜奔氏曰娽，生伯称、
卷章、季禺三人。”卷章取水氏曰娇，生黎及回，回食
于吴，是曰“吴回生。”陆终取。《鬼方》氏曰嬇𣎜，三年生子
六人：曰樊、曰惠连、曰篯、曰求言，曰晏安、曰季连，晏安
封。为。姓：朱、娄、驺、绎、倪、莒、小朱、根、牟，皆分也。《武
王》得，挟后封之朱，曰“朱娄。”
平王四十九年春三月，鲁侯邾仪父盟于蔑。冬，鲁公
子豫、邾人、郑人盟于翼。

按《春秋》，隐公元年，公子豫盟邾不书。按《左传》，元年
春三月，公及邾仪父盟于蔑。邾子克也。未王命，故不
书爵曰仪父，贵之也。公摄位而欲求好于邾，故为蔑
之盟。郑共叔之乱，公孙滑出奔卫。卫人为之伐郑，取
廪延。冬，“郑人以王师、虢师伐卫南鄙。请师于邾。邾子
使私于公子豫，豫请往，公弗许，遂行。及邾人、郑人盟
于翼。”不书，非公命也。

〈注〉曹姓，附庸国。自仪父入春秋后为子。至鲁庄公十六年，书“邾子克卒”，王未赐命，以为诸侯。其后仪父服事齐桓以奖王室，王命以为邾子。

桓王二年“秋九月，邾人、郑人伐宋。”

按《春秋隐公五年》。按《左传》，五年，“秋九月，宋人取邾
田。邾人告于郑曰：‘请君释憾于宋，敝邑为道’。”郑人以
王师会之，伐宋，入其郛，以报东门之役。

桓王四年秋，鲁侯伐邾。

按《春秋》隐公七年。按《左传》，七年秋，“宋及郑平。七月
庚申，盟干宿。”公伐邾，为宋讨也。

桓王十六年秋，鲁伐邾。

按：《春秋》桓公八年。

桓王二十三年夏邾人、牟人、葛人朝于鲁。

按：《春秋》桓公十五年。

庄王二年春三月丙午，“鲁侯邾仪父盟于趡。秋，鲁人、
宋人、卫人伐邾。”

按《春秋》桓公十七年。按《左传》，十七年春，“及邾仪父
盟于趡，寻蔑之盟也。秋，伐邾，宋志也。”

僖王元年春，齐侯、宋人、陈人、蔡人、邾人会于北杏。
按《春秋庄公十三年》。按《左传》十三年春“会于北杏，
以平宋乱。”

僖王三年“秋宋人齐人邾人伐郳。”

按《春秋庄公十五年》。按《左传》十五年秋，“诸侯为宋
伐郳。”

〈注〉郳附庸，属宋而叛，故齐桓为伐郳。

僖王四年“冬十二月，邾子克薨，子琐立。”

按：《春秋》庄公十六年。

惠王十一年“夏四月，邾子琐卒，子《籧篨》立。”

按：《春秋》庄公二十八年。

〈注〉文公《籧篨》立。

惠王十七年“秋九月，鲁夫人姜氏奔邾。”

按《春秋，闵公二年》：“秋九月，夫人姜氏孙于邾。”

惠王十八年“秋八月，齐侯、宋公、鲁侯、郑伯、曹伯、邾人
会于柽。九月，鲁败邾师于偃。”

按《春秋》僖公元年。按《左传》，元年秋，楚人伐郑，郑即
齐故也。盟于荦，谋救郑也。“九月，公败邾师于偃虚丘
之戍”，将归者也。

〈注〉虚丘，邾地。邾人既送哀姜还，齐人杀之，因戍虚丘，欲侵鲁。公以义求齐，齐送姜氏之丧，邾人惧，乃归故公，要而败之。

襄王十年春正月，宋公、曹伯、卫人、邾人伐齐。夏五月戊寅，宋师及齐师战于甗，齐师败绩。

按《春秋》僖公十八年。按《左传》，十八年春，宋襄公以
诸侯伐齐。三月，齐人杀无亏。“齐人将立孝公，不胜，四
公子之徒，遂与宋人战。夏五月，宋败齐师于甗，立孝
公而还。秋八月，葬齐桓公。”

襄王十一年“夏六月，宋公、曹人、邾人盟于曹南。鄫子
会盟于邾己酉邾人执鄫子用之。”

按《春秋》僖公十九年。按《左传》十九年：夏，宋公使邾
文公用鄫子于次睢之社，欲以属东夷。司马子鱼曰：
“古者六畜不相为用，小事不用大牲，而况敢用人乎？
祭祀以为人也，民，神之主也，用人其谁飨之？齐桓公
存三亡国以属诸侯，义士犹曰薄德。今一会而虐二
国之君，又用诸淫昏之鬼，将以求霸，不亦难乎？得死
为”幸。按《穀梁传》“缯子会盟于邾。己酉，邾人执缯子
用之。微国之君，因邾以求与之盟，人因己以求与之
盟，己迎而执之，恶之，故谨而日之也。”用之者，叩其鼻
以衈社也。

襄王十三年冬鲁伐邾。

按《春秋》僖公二十一年。按《左传》：“任、宿、须句、颛臾，风
姓也，实司太皞，与有济之祀，以服事诸。”夏二十一年
秋，邾人灭须句。须句子来奔，因成风也。成风为之言
于公曰：“崇明祀，保小寡，周礼也。蛮夷猾夏，周祸也。若
封须句，是崇皞济而修祀纾祸也。”

襄王十四年春鲁伐邾取须句。秋八月丁未鲁及邾
人战于升陉。

按《春秋》僖公二十二年。按《左传》：二十二年：“春，伐邾，
取须句，反其君焉，礼也。邾人以须句故出师。公卑邾，
不设备而御之。臧文仲曰：‘国无小，不可易也；无备虽
众，不可恃也。《诗》曰：‘战战兢兢，如临深渊，如履薄冰’。又
曰：‘敬之敬之，天惟显思，命不易哉’！先王之明德，犹无
不难也，无不惧也，况我小国乎？君其无谓邾小。蜂虿
有毒，而况国乎’？”弗听。秋八月丁未，及邾师战于升陉，
我师败绩。邾人获公胄，县诸鱼门。

襄王二十年“冬，晋侯、齐侯、宋公、鲁侯、蔡侯、郑伯、陈子、
莒子、邾人、秦人会于温，诸侯遂围许。”

按《春秋》僖公二十八年。按《左传》二十八年冬，“会于
温，讨不服也。”

襄王二十五年夏，鲁伐邾，取訾娄秋鲁公子遂帅师
伐邾。

按《春秋》僖公三十三年。按《左传》三十三年“夏，公伐
邾，取訾娄，以报升陉之役。邾人不设备。秋，襄仲复伐
邾。”

襄王三十五年春鲁伐邾取须句。

按《春秋》文公七年。按《左传》，七年春，公伐邾，间晋难
也。“三月甲戌，取须句寘，文公子焉。”

顷王五年“夏五月，邾子籧。篨薨，子《貜且》立。”

按《春秋》文公十三年。按《左传》十三年，“邾文公卜迁
于绎。史曰：‘利于民而不利于君。邾子曰：‘苟利于民，孤
之利也。天生民而树之君，以利之也。民既利矣，孤必
与焉’。左右曰：‘命可长也，君何弗为’？邾子曰：‘命在养民，
死之短长，时也。民苟利矣，迁也，吉莫如之’’。”遂迁于绎。
夏五月，邾文公卒。君子曰：“知命。”

顷王六年春正月，邾人伐鲁南鄙。叔彭生帅师伐邾。
秋七月，晋人纳《捷菑》于邾，弗克纳。

按《春秋》文公十四年。按《左传》，邾文公之卒也，公使
吊焉，不敬。邾人来讨，伐我南鄙，故惠伯伐邾。邾文公
元妃齐姜，生定公；二妃晋姬，生捷菑。文公卒，邾人立
定公，捷菑奔晋。十四年夏六月，同盟于新城，从于楚
者服且谋邾也。秋，晋赵盾以诸侯之师八百乘，纳捷
菑于邾。邾人辞曰：“齐出貜且长。”宣子曰：“辞顺而弗从，
不祥。”乃还。　按《公羊传》，“纳者何？入辞也。”其言弗克纳
何？大其弗克纳也。何大乎其弗克纳？晋郤缺帅师，革
车八百乘，以纳接菑于邾娄，力沛若有馀而纳之。邾
娄人言曰：“接菑，晋出也。貜且，齐出也。”子以其指，则接
菑也。四貜且也。六子以大国压之，则未知齐、晋孰有
之也。贵则皆贵矣。虽然，貜且也长。郤缺曰：“非吾力不
能纳也，义实不克尔也。”引师而去之，故君子大其弗
克纳也。此晋郤缺也，其称人何？贬。曷为贬？不与大夫
专废置君也。曷为不与？实与而文不与。文曷为不与？
大夫之义，不得专废置君也。

匡王五年秋“邾子朝于鲁。”

按：《春秋》宣公元年。

定王八年“秋，鲁公孙归父帅师伐邾，取绎。”

按：《春秋》宣公十年。

定王十五年“夏六月己未，晋侯、鲁侯、卫侯、曹伯、邾子
同盟于断道。”

按《春秋》宣公十七年。按《左传》十七年“夏，会于断道，
讨贰也。”

定王十六年“秋七月，邾人戕鄫子于鄫。”

按《春秋宣公十八年》，按《左传》十八年，秋，“邾人戕鄫
子于鄫。”“凡自虐其君曰弑，自外曰戕《定王十八年》，“冬十一月丙申，鲁侯及楚人、秦人、宋人、
陈人、卫人、郑人、齐人、曹人、邾人、薛人、鄫人盟于蜀。”
按《春秋成公二年》，按《左传》，二年秋“公会晋伐齐，卫
人亦从。楚令尹子重为阳桥之役以救齐。冬，楚师侵
卫，遂侵我师于蜀，孟孙”请盟，楚人许平。十一月，公及
楚公子婴齐、蔡侯、许男、秦右大夫说、宋华元、陈公孙
宁、卫孙良夫、郑公子去疾及齐国之大夫盟于蜀。
定王二十一年“冬十二月己丑，晋侯、齐侯、宋公、鲁侯、
卫侯、郑伯、曹伯、邾子、杞伯同盟于虫牢。”

按《春秋成公五年》。按《左传》，五年冬，“同盟于虫牢，郑
服也。”

简王二年“秋楚伐郑。晋侯、齐侯、宋公、鲁侯、卫侯、曹伯、
莒子、邾子、杞伯救郑。八月戊辰同盟于马陵。”

按《春秋》成公七年。按《左传》，七年，“秋八月，同盟于马
陵，寻虫牢之盟，且莒服故也。”

简王三年“冬，晋士燮、鲁叔孙侨如、齐人、邾人伐郯。”
按《春秋》成公八年。

简王八年“夏五月，晋侯、齐侯、宋公、鲁侯、卫侯、郑伯、曹
伯、邾人、滕人伐秦。”

按《春秋》成公十三年。按《左传》，十三年，“夏五月丁亥，
晋师以诸侯之师及秦师战于麻隧，秦师败绩。”
简王十年“春三月癸丑，晋侯、鲁侯、卫侯、郑伯、曹伯、宋
世子成、齐国佐、邾人同盟于戚。冬十一月，晋士燮、齐
高无咎、宋华元、鲁叔孙侨如、卫孙林父、郑公子䲡、邾
人会吴于锺离。”

按《春秋》成公十五年。按《左传》，十三年秋，“曹公子负
刍杀其太子而自立，诸侯请讨之。”十五年春，会于戚，
讨曹成公也。执而归诸京师。冬十一月，会吴锺离，始
通吴也。

简王十一年“秋晋侯、齐侯、鲁侯、卫侯、宋华元、邾人会
于沙。《随尹子》晋侯、鲁侯、齐国佐、邾人伐郑。”

按《春秋》成公十六年。按《左传》十六年秋，“会于沙、随，
谋伐郑也。”

简王十二年“夏，尹子、单子、晋侯、齐侯、宋公、鲁侯、卫侯、
曹伯、邾人伐郑。六月乙酉，同盟于柯陵。冬，单子、晋侯、
宋公、鲁侯、卫侯、曹伯、齐人、邾人伐郑。”

按《春秋》成公十七年。按《左传》，十七年，“夏五月，公会
尹武公、单襄公及诸侯伐郑，自戏童至于曲洧。六月
乙酉，同盟于柯陵。”寻戚之盟也。楚子重救郑师于首
止，诸侯还。冬，诸侯伐郑。“十月庚午，围郑。楚公子申救
郑师于汝上。十一月，诸侯还。”

简王十三年“秋八月邾子朝于鲁。”冬十二月“鲁仲孙
蔑会晋侯、宋公、卫侯、邾子、齐崔杼同盟于虚朾。”
按《春秋》成公十八年。按《左传》：十八年：“秋七月宋老
佐、华喜围彭城。”八月邾宣公来朝，即位而来见也。冬
十一月“楚子重救彭城，伐宋。晋侯师于台谷以救宋。
遇楚师于靡角之谷。楚师还。晋士鲂来乞师。”十二月
孟献子会于虚朾谋救宋也。宋人辞诸侯而请师以
围彭城。

简王十四年。春正月，晋栾黡、宋华元、鲁仲孙蔑、卫甯
殖、曹人、莒人、邾人、滕人、薛人围宋彭城。夏，齐崔杼、鲁
仲孙蔑、曹人、邾人、杞人次于鄫。秋九月，邾子朝于鲁。
按《春秋》襄公元年。按《左传》，“元年春己亥，围宋彭城”，
为宋讨鱼石也。夏五月，晋韩厥、荀偃帅诸侯之师伐
郑，入其郛，败其徒兵于洧上。于是东诸侯之师次于
鄫，以待晋师。晋师自郑以鄫之师侵楚焦夷及陈。晋
侯、卫侯次于戚，以为之援。秋九月，邾子来朝，礼也。
灵王元年“秋七月，晋荀罃、宋华元、鲁仲孙蔑、卫孙林
父、曹人、邾人会于戚。冬，晋荀罃、齐崔杼、宋华元、鲁仲
孙蔑、卫孙林父、曹人、邾人、滕人、薛人、小邾人会于戚，
遂城虎牢。”

按《春秋襄公二年》。按《左传》，二年“秋七月，会于戚，谋
郑故也。冬，复会于戚，遂城虎牢，郑人乃成。”

灵王二年“夏六月，单子、晋侯、宋公、鲁侯、卫侯、郑伯、莒
子、邾子、齐世子光同盟于鸡泽。”

按：《春秋》襄公三年。

灵王三年“冬十月，邾人、莒人伐鄫。鲁臧纥救鄫，侵邾，
败于狐骀。”

按《春秋》不书。按《左传》，襄公四年：“冬十月，邾人、莒人
伐鄫。臧纥救鄫，侵邾，败于狐骀。国人逆丧者皆髽，鲁
于是乎始髽。国人诵之曰：‘臧之狐裘，败我于狐骀。我
君小子，朱儒是使。朱儒朱儒，使我败于邾’。”

《灵王四年》“秋，晋侯、宋公、陈侯、鲁侯、卫侯、郑伯、曹伯、莒
子、邾子、滕子、薛伯、齐世子光、吴人、鄫人会于戚。”
按《春秋》襄公五年，按《左传》，五年夏，“吴子使寿越如
晋，辞不会于鸡泽之故，且请听诸侯之好。晋人将为
之合诸侯，使鲁、卫先会吴，且告会期，故孟献子、孙文
子会吴于善道。秋，九月，盟于戚”，会吴，且命戍陈也。
灵王五年“冬鲁叔孙豹如邾。”

按《春秋》襄公六年。按《左传》，六年冬，“穆叔如邾聘，且
修平灵王六年“冬十二月，晋侯、宋公、鲁侯、陈侯、卫侯、曹伯、
莒子、邾子会于鄬。”

按：《春秋》襄公七年。

《灵王》七年“夏，晋侯、郑伯、齐高厚、宋向戍、鲁季孙宿、卫
甯殖、邾人会于邢丘。”

按《春秋》襄公八年。按《左传》，八年，夏五月甲辰，会于
邢丘，以命朝聘之数，使诸侯之大夫听命。季孙宿、齐
高厚、宋向戌、卫甯殖邾大夫会之。郑伯献捷于会，故
亲听命。

灵王八年“冬，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光伐郑。十一月己亥，同
盟于戏。”

按《春秋》，襄公九年。按《左传》，九年“冬十月，诸侯伐郑。
卫北宫括、曹人、邾人从，荀偃、韩起门于师之梁，郑人
行成。”“十一月己亥，同盟于戏”，郑服也。晋人不得志于
郑，以诸侯复伐之。“十二月癸亥，门其三门。闰月戊寅，
济于阴阪，侵郑。”

灵王九年“春，晋侯、宋公、鲁侯、卫侯、曹伯、莒子、邾子、滕
子、薛伯、杞伯、小邾子、齐世子光会吴于柤。秋，晋侯、宋
公、鲁侯、卫侯、曹伯、莒子、邾子、齐世子光、滕子、薛伯、杞
伯、小邾子伐郑。冬，戍郑虎牢。”

按《春秋》，“襄公十年。”按《左传》，“十年春会于柤，会吴子
寿梦也。”秋九月诸侯伐郑。“冬十月城郑虎牢而戍之。”
灵王十年，“夏四月，郑公孙舍之帅师侵宋。晋侯、宋公、
鲁侯、卫侯、曹伯、齐世子光、莒子、邾子、滕子、薛伯、杞伯、
小邾子伐郑。”“秋七月己未，同盟于亳城北。”楚子、郑伯
伐宋。晋侯、宋公、鲁侯、卫侯、曹伯、齐世子光、莒子、邾子、
滕子、薛伯、杞伯、小邾子伐郑，会于萧鱼。

按《春秋》襄公十一年。按《左传》，十一年，“夏四月，诸侯
伐郑，郑人行成。”“秋七月，同盟于亳。九月，诸侯悉师以
复伐郑，观兵于郑东门，郑人行成。”“冬十二月戊寅，会
于萧鱼。”

灵王十三年“春正月，晋士丐、齐崔杼、宋华阅、鲁季孙
宿、叔老、卫北宫括、郑公孙虿、曹人、莒人、邾人、滕人、薛
人、杞人、小邾人会吴于向。”“夏四月，晋荀偃、齐崔杼、宋
华阅、仲江、鲁叔孙豹、卫北宫括、郑公孙虿、曹人、莒人、
邾人、滕人、薛人、杞人、小邾人伐秦。冬，晋士丐、宋华阅、
鲁季孙宿、卫孙林父、郑公孙虿、莒人、邾人会于戚。”
按《春秋》襄公十四年。按《左传》，十四年春，“吴告败于
晋，会于向”，为吴谋楚故也。夏，诸侯之大夫从晋侯伐
秦，以报栎之役也。冬，会于戚，谋定卫也。

灵王十四年秋八月，邾人伐鲁南鄙。

按《春秋》襄公十五年。按《左传》十五年：“秋，邾人伐我
南鄙，使告于晋，晋将为会，以讨邾、莒，晋侯有疾，乃止。
冬，晋悼公卒，遂不克会。”

灵王十五年“春三月，晋侯、宋公、鲁侯、卫侯、郑伯、曹伯、
莒子、邾子、薛伯、杞伯、小邾子会于溴梁。戊寅，大夫盟，
晋人执莒子、邾子”以归。

按《春秋》襄公十六年。按《左传》，十六年春，葬晋悼公。
平公即位，羊舌肸为傅，张君臣为中军司马，祁奚、韩
襄、栾盈、士鞅为公族大夫，虞丘书为乘马御，改服修
官，烝于曲沃，警守而下，会于溴梁，命归侵田。以我故，
执邾宣公、莒犁比公，且曰：“通齐、楚之使。”晋侯与诸侯
宴于温，使诸大夫舞，曰：“歌诗必类。”齐高厚之诗不类。
荀偃怒，且曰：“诸侯有异志矣！”使诸大夫盟高厚，高厚
逃归。于是叔孙豹、晋荀偃、宋向戌、卫甯殖、郑公孙虿、
小邾之大夫盟曰：“同讨不庭。”

灵王十六年“春二月庚午，邾子牼薨，子华立。”冬，邾人
伐鲁南鄙。

按《春秋》襄公十七年。按《左传》十七年冬，邾人伐我
南鄙，为齐故也。

灵王十七年“冬十月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子同围齐。”

按《春秋》襄公十八年。按《左传》十八年冬十月，会于
鲁济，寻溴梁之言，同伐齐。

灵王十八年“春正月，晋侯、宋公、鲁侯、卫侯、郑伯、曹伯、
莒子、邾子、滕子、薛伯、杞伯、小邾子盟于祝柯。晋人执
邾子。鲁取邾田，自漷水。”

按《春秋》襄公十九年。按《左传》，十九年春，诸侯还自
沂上，盟于督扬，曰：“大毋侵，小执邾悼公。以其伐我故，
遂次于泗上，疆我田，自漷水归之于我。”

灵王十九年“夏六月，晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子盟于澶渊。鲁
仲孙速帅师伐邾。”

按《春秋》襄公二十年。按《左传》二十年，“夏，盟于澶渊，
齐成故也。邾人骤至，以诸侯之事，弗能报也。秋，孟庄
子伐邾以报之。”

灵王二十年“春正月，鲁侯如晋，邾庶其以漆闾丘奔
于鲁。冬十月，晋侯、齐侯、宋公、鲁侯、卫侯、郑伯、曹伯、莒
子、邾子会于商任。”

以公姑姊妻之，皆有赐于其从者。于是鲁多盗，季孙
谓臧武仲曰：“子盍诘盗？”武仲曰：“不可诘也，纥又不能？”
季孙曰：“我有四封，而诘其盗，何故不可？子为司寇，将
盗是务。去，若之何不能？”武仲曰：“子召外盗而大礼焉，
何以止吾盗？子为正卿而来外盗，使纥去之，将何以
能？庶其窃邑于邾以来，子以姬氏妻之而与之邑，其
从者皆有赐焉，若大盗礼焉。以君之姑姊与其大邑，
其次皂牧舆马，其小者衣裳剑带，是赏盗也。赏而去
之，其或难焉。”纥也闻之，在上位者，洒濯其心，壹以待
人，轨度其信，可明征也，而后可以治人。夫上之所为，
民之归也。上所不为而民或为之，是以加刑罚焉，而
莫敢不惩。若上之所为而民亦为之，乃其所也，又可
禁乎？《夏书》曰：“‘念兹在兹，释兹在兹’，名言兹在兹，允”“出
兹在兹，惟帝念功。”将谓由己壹也。信由己壹，而后功
可念也。庶其非卿也，以地来，虽贱必书，重地也。秋，栾
盈出奔楚。冬，会于商任，锢栾氏也。齐侯、卫侯不敬。叔
向曰：“二君者必不免。会朝，礼之经也。礼，政之舆也；政，
身之守也。怠礼失政，失政不立，是以乱也。”

灵王二十一年“冬，晋侯、齐侯、宋公、鲁侯、卫侯、郑伯、曹
伯、莒子、邾子、薛伯、杞伯、小邾子会于沙随。”

按《春秋襄公二十二年》。按《左传》二十二年冬，“会于
沙随，复锢栾氏也。”

灵王二十二年夏，“邾畀我奔于鲁。冬十月鲁臧孙纥
出奔邾。”

按：《春秋》襄公二十三年。

灵王二十三年秋八月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪
按《春秋》襄公二十四年，按《左传》二十四年秋“会于
夷仪，将以伐齐。冬，楚子伐郑以救齐，诸侯还救郑。”
灵王二十四年夏五月，晋侯、宋公、鲁侯、卫侯、郑伯、曹
伯、莒子、邾子、滕子、薛伯、杞伯、小邾子会于夷仪。秋七
月己巳，同“盟于重丘。”

按《春秋》襄公二十五年。按《左传》二十五年，夏五月
乙亥，崔子弑庄公。晋侯济自泮，会于夷仪，伐齐，以报
朝歌之役。齐人以庄公说，晋侯使叔向告于诸侯。“秋
七月己巳，同盟于重丘，齐成故也。”

灵王二十六年“夏，晋赵武、鲁叔孙豹、楚屈建、蔡公孙
归生、卫石恶、陈孔奂、郑良霄、许人、曹人、邾人、滕人会
于宋。秋七月辛巳，诸侯之大夫盟于宋，邾人、滕人不
与盟。”

按《春秋》襄公二十七年，邾、滕不与盟，不书。按《左传》
二十七年：夏，“宋向戌善于赵文子，又善于令尹子木，
欲弭诸侯之兵以为名。如晋，告赵孟，赵孟许之。如楚，
楚亦许之。如齐，齐人许之。如秦，秦亦许之。皆告于小
国，为会于宋。”“‘秋七月辛巳，将盟于宋西门之外。季武
子使谓叔孙以公命曰：视邾、滕’。既而齐人请邾，宋人
请”滕，皆不与盟。叔孙曰：“邾、滕，人之私也。我，列国也，何
故视之？宋、卫，吾匹也。”乃盟。

〈注〉不与盟，故不书。

灵王二十七年夏邾子朝于鲁。

按《春秋》襄公二十八年。按《左传》二十八年夏，邾悼
公来朝时事也。

景王二年“冬十月，晋赵武、齐公孙虿、宋向戌、鲁叔孙
豹、卫北宫佗、郑罕虎、曹人、莒人、邾人、滕人、薛人、杞人、
小邾人会于澶渊。”宋灾故。

按《春秋》襄公三十年。按《左传》，三十年“夏五月甲午，
宋大灾。”为宋灾故，诸侯之大夫会以谋归宋财。“冬十
月，叔孙豹会晋赵武、齐公孙虿、宋向戌、卫北宫佗、郑
罕虎及小邾之大夫，会于澶渊，既而无归于宋。”
景王四年夏六月丁已，邾子华薨，子穿立。秋葬邾悼
公。

按：《春秋》昭公元年。

景王十四年，夏五月，邾子鲁、仲孙貜盟于祲祥。
按《春秋》昭公十一年。按《左传》十一年，夏五月，孟僖
子会邾庄公盟于祲祥，修好，礼也。泉丘人有女，梦以
其帷幕孟氏之庙，遂奔僖子，其僚从之，盟于清丘之
社，曰：“‘有子，无相弃也’。僖子使助薳氏之簉，反自祲祥，
宿于薳氏，生懿子及南宫敬叔于泉丘人。其僚无子，
使字敬”叔。

景王十六年“秋，刘子、晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子会于平丘。八
月甲戌，同盟于平丘。”

按：《春秋》昭公十三年。

《景王》二十一年，“夏六月，邾人入鄅。”

按《春秋》昭公十八年。按《左传》十八年，“夏六月，鄅人
藉稻。邾人袭鄅，鄅人将闭门，邾人羊罗摄其首焉。遂
入之，尽俘以归。鄅子曰：‘余无归矣’。”从帑于邾。邾庄公
反鄅夫人，而舍其女。

景王二十二年春宋公伐邾。

按《春秋》昭公十九年。按《左传》：“鄅夫人，宋向戌之女也，故向宁请师。”二月，宋公伐邾，围虫。三月取之，乃尽
归鄅俘。邾人、郳人、徐人会宋公，乙亥，同盟于虫。
景王四年夏六月丁巳，邾子华薨，子穿立。秋葬邾悼
公。

按：《春秋》昭公元年。

《景王》十三年“秋九月，邾人如晋。”

按《春秋》不书。按《左传昭公十年》：“秋九月，邾人如晋，
葬平公也。”

景王十六年“秋，刘子、晋侯、齐侯、宋公、鲁侯、卫侯、郑伯、
曹伯、莒子、邾子、滕子、薛伯、杞伯、小邾子会于平丘。八
月甲戌，同盟于平丘。”

按《春秋》昭公十三年。按《左传》，晋成虒祁，诸侯朝而
归者，皆有贰心。为取郠故，晋将以诸侯来讨。叔向曰：
“诸侯不可以不示威。”十三年秋七月丙寅，治兵于邾
南，甲车四千乘，羊舌鲋摄司马，遂合诸侯于平丘。八
月壬申，邾人、莒人愬于晋曰：“鲁朝夕伐我，我几亡矣。”
我之不共，鲁故之以晋侯不见。公使叔向来辞曰：“诸
侯将以甲戌盟，寡君知不得事君矣，请君无勤。”子服
惠伯对曰：“君信蛮夷之诉，以绝兄弟之国，弃周公之
后，亦惟君。寡君闻命矣。”叔向曰：“寡君有甲车四千乘
在，虽以无道行之，必可畏也。况其率道，其何敌之有？
牛虽瘠，偾于豚上，其畏不死？南蒯、子仲之忧，其庸可
弃乎？若奉晋之众，用诸侯之师，因邾、莒、杞、鄫之怒，以
讨鲁罪，间其二忧，何求而弗克？”鲁人惧，听命。甲戌，同
盟于平丘，公不与盟。晋人执季孙意如，以幕蒙之，使
狄人守之。司铎射怀锦，奉壶饮冰，以蒲伏焉。守者御
之，乃与之锦而入。晋人以平子归，子服湫从。冬十月，
公如晋。荀吴谓韩宣子曰：“诸侯相朝，讲旧好也。执其
卿而朝其君，有不好焉。不如辞之。”乃使士景伯辞公
于河，季孙犹在晋。子服惠伯私于中行穆子曰：“鲁事
晋何以不如夷之小国？鲁，兄弟也，土地犹大，所命能
具。若为夷弃之，使事齐、楚，其何瘳于晋？亲亲与大，赏
共，罚否，所以为盟主也。子其图之！谚曰：‘臣一主二，吾
岂无大国’？”穆子告韩宣子，且曰：“楚灭陈、蔡，不能救，而
为夷执亲，将焉用之？”乃归季孙。惠伯曰：“寡君未知其
罪，合诸侯而执其老。若犹有罪，死命可也。若曰无罪，
而惠免之，诸侯不闻，是逃命也。何免之为？请从君惠
于会。”宣子患之，谓叔向曰：“子能归季孙乎？”对曰：“不能。
鲋也能。”乃使叔鱼。叔鱼见季孙曰：“昔鲋也得罪于晋
君，自归于鲁君。微武子之赐，不至于今。虽获归骨于
晋，犹子则肉之，敢不尽情？归子而不归鲋也？闻诸吏
将为子除馆于西河，其若之何？”且泣。平子惧，先归，惠
伯待礼。

敬王元年春正月，邾人城翼、武城，取邾师。

按《春秋》不书。按《左传》，昭公二十三年：“春正月，邾人
城翼，还将自离姑。公孙鉏曰：‘鲁将御我。欲自武城还，
循山而南。徐、鉏、丘、弱，茅地。曰：‘道下遇雨，将不出，是不
归也’。遂自离姑。武城人塞其前，断其后之木而弗殊。
邾师过之，乃推而蹶之，遂取邾师，获鉏、弱地。邾人愬
于晋，晋人来讨。叔孙婼如晋，晋人执之。晋人使与邾
大’”夫坐。叔孙曰：“列国之卿，当小国之君，固周制也。邾
又夷也。寡君之命，介子服回在，请使当之，不敢废周
制故也。”乃不果坐。韩宣子使邾人聚其众，将以叔孙
与之。叔孙闻之，去众与兵而朝。士弥牟谓韩宣子曰：
“子弗良图，而以叔孙与其仇，叔孙必死之。鲁亡，叔孙
必亡邾。邾君亡，国将焉归？子虽悔之何及？所谓盟主
讨违命也。若皆相执，焉用盟主？”乃弗与，使各居一馆。
士伯听其辞，而愬诸宣子，乃皆执之。士伯御叔孙，从
者四人，过邾馆以如吏，先归邾子。士伯曰：“以刍荛之
难，从者之病，将馆子于都”，叔孙旦而立期焉，乃馆诸
箕舍。子服昭伯于他邑。范献子求货于叔孙，使请冠
焉。取其冠法而与之两冠，曰：“尽矣。”为叔孙故。申丰以
货如晋，叔孙曰：“见我，吾告女所行货。”见而不出。吏人
之与叔孙居于箕者，请其吠狗，弗与；及将归，杀而与
之食之。叔孙所馆者，虽一日必葺其墙屋，去之如始
至。

敬王三年“夏，晋赵鞅、宋乐大心、鲁叔诣、卫北宫喜、郑
游吉、曹人、邾人、滕人、小邾人会于黄父。”

按《春秋》不书。按《左传昭公二十五年》：夏，会于黄父，
谋王室也。赵简子令诸侯之大夫输王粟具戍人曰：
“明年将纳王。”

敬王四年“秋，齐侯、鲁侯、莒子、邾子、杞伯盟于鄟陵”
按《春秋》昭公二十六年。按《左传》二十六年秋，“盟于
鄟陵，谋纳公也。”

敬王五年秋，“晋士鞅、宋乐祁犁、卫北宫喜、曹人、邾人、
滕人会于扈。”冬，邾快来奔。

按《春秋》昭公二十七年。按《左传》二十七年“秋，会于
扈，令戍周，且谋纳公也。范献子取货于季孙，辞小国
而以难复。”

敬王九年冬，邾黑肱以滥奔于鲁。

子孙宜有地也。贤者孰谓？谓叔术也。何贤乎叔术？让
国也。其让国柰何？当邾娄颜之时，邾娄女有为鲁夫
人者，则未知其为武公与？懿公与？孝公幼，颜淫九公
子于宫中，因以纳贼，则未知其为鲁公子与？邾娄公
子与臧氏之母，养公者也。君幼则宜有养者。大夫之
妾，士之妻，则末知臧氏之母者曷为者也？养公者必
以其子入养。臧氏之母，闻有贼，以其子易公，抱公以
逃，贼至，凑公寝而弑之。臣有鲍广父与梁买子者，闻
有贼，趋而至。臧氏之母曰：“公不死也在是，吾以吾子
易公矣。”于是负孝公之周，愬天子，天子为之诛颜而
立叔术，反孝公于鲁。颜夫人者，姬盈女也，国色也。其
言曰：“有能为我杀杀颜者，吾为其妻。”叔术为之杀杀
颜者，而以为妻，有子焉，为之盱。夏父者，其所为有于
颜者也。盱幼而皆爱之，食必坐二子于其侧而食之。
有珍怪之食，盱必先取足焉。夏父曰：“以来！人未足而
盱有馀。”叔术觉焉，曰：“嘻！此诚尔国也。夫起而致国于
夏父，夏父受而中分之，叔术曰：‘不可。三分之。叔术曰：
‘不可。四分之。叔术曰：‘不可。五分之，然后受之’’’。”公扈子
者，邾娄之父兄也，习乎邾娄之故，其言曰：“恶有言人
之国贤若此者乎？”诛颜之时，天子死，叔术起而致国
于夏父。当此之时，邾娄人常被兵于周，曰：“何故死？吾
天子通”滥，则文何以无邾娄？天下未有滥也。天下未
有滥，则其言以滥来奔何？叔术者，贤大夫也。绝之，则
为叔术不欲绝，不绝则世大夫也。大夫之义不得世，
故于是推而通之也。

敬王十三年“春二月辛卯，邾子穿薨，子益立。秋，葬《邾
庄公》。冬，鲁仲孙何忌及邾子盟于拔。”

按《春秋》定公三年。按《左传》：二年冬，邾庄公与夷射
姑饮酒，私出，阍乞肉焉，夺之杖以敲之。三年春二月
辛卯，邾子在门台，临廷阍，以瓶水沃廷。邾子望见之，
怒阍曰：“夷射姑旋焉。”命执之，弗得，滋怒，自投于床，废
于𬬻，炭烂遂卒。先葬以车五乘，殉五人。庄公卞急而
好洁，故及是冬盟于郯，修邾好也。

敬王十四年春三月，“刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，盟于皋
鼬。”

按《春秋》定公四年。按《左传》，四年，“春三月，刘文公合
诸侯于召陵，谋伐楚也。”

敬王二十四年《邾子》会鲁侯。

按：《春秋》定公十四年。

敬王二十五年“春正月，邾子朝于鲁。夏五月，邾子奔
丧于鲁。”

按《春秋》定公十五年。按《左传》十五年春，邾隐公来
朝，子贡观焉。邾子执玉高，其容仰；公受玉卑，其容俯。
子贡曰：“以礼观之，二君者皆有死亡焉。夫礼，死生存
亡之体也。将左右周旋，进退俯仰，于是乎取之；朝祀
丧戎，于是乎观之。今正月相朝，而皆不度，心已亡矣。
嘉事不体，何以能久？高仰，骄也；卑俯，替也。骄近乱，替
近”疾。君为主，其先亡乎？

敬王二十六年冬“鲁仲孙何忌帅师伐邾。”

按：《春秋》哀公元年。

敬王二十七年“春二月，鲁季孙斯、叔孙州仇、仲孙何
忌帅师伐邾，取漷东田及沂西田。癸巳，叔孙州仇、仲
孙何忌及邾子盟于句绎。”

按《春秋》哀公二年。按《左传》，“二年春，伐邾，将伐绞。邾
人爱其土，故赂以漷沂之田而受盟。”

敬王二十八年冬十月，鲁叔孙州仇、仲孙何忌帅师
围邾。

按：《春秋》哀公三年。

敬王三十一年冬“鲁仲孙何忌帅师伐邾。”

按：《春秋》哀公六年。

敬王三十二年“秋鲁伐邾八月己酉入邾以《邾子》益
归。”

按《春秋》哀公七年。按《左传》，七年夏，季康子欲伐邾，
乃飨大夫以谋之。子服景伯曰：“小所以事大，信也；大
所以保小，仁也。背大国不信，伐小国不仁，民保于城，
城保于德，失二德者，危将焉保？”孟孙曰：“二三子以为
何如？恶贤而逆之？”对曰：“禹合诸侯于涂山，执玉帛者
万国，今其存者无数十焉。唯大不字小，小不事大也。
知必危，何故不言？鲁德如邾，而以众加之，可乎？”不乐
而出。秋，伐邾，及范门，犹闻钟声。大夫谏，不听。茅成子
请告于吴，不许，曰：“鲁击柝，闻于邾。吴二千里，不三月
不至，何及于我？且国内岂不足？”成子以茅叛，师，遂入
邾，处其公宫。众师昼掠，邾众保于；绎师宵掠。以邾子
益来献于亳社，囚诸负瑕。负瑕故有绎。邾茅夷鸿以
束帛乘韦，自请救于吴，曰：“鲁弱晋而远吴，冯恃其众，
而背君之盟，辟君之执事，以陵我小国。邾非敢自爱
也，惧君威之不立。君威之不立，小国之忧也。若夏盟
于鄫衍，秋而背之，成求而不违，四方诸侯，其何以事君？且鲁赋八百乘，君之贰也。邾赋六百乘，君之私也。
以私奉贰，唯君图之。”吴子从之。

敬王三十三年夏，“鲁归邾子益于邾。”

按《春秋》哀公八年。按《左传》，八年，“夏六月，齐侯使如
吴请师，将以伐我，乃归邾子。邾子又无道，吴子使太
宰子馀讨之，囚诸楼台，栫之以棘，使诸大夫奉太子
革以为政。”

敬王三十五年春二月，邾子益奔鲁。鲁侯会吴子、邾
子、郯子伐齐。

按《春秋》哀公十年。按《左传》，十年春，“邾隐公来奔齐，
甥也，故遂奔齐。”“公会吴子、邾子、郯子伐齐南鄙，师于
鄎。”齐人弑悼公，赴于师。吴子三日哭于军门之外。徐
承帅舟师将自海入齐，齐人败之，吴师乃还。

元王二年“秋八月，齐侯、鲁侯、邾子盟于顾。”

按《左传》：哀公二十一年“秋八月，公及齐侯、邾子盟于
顾。齐人责稽首，因歌之曰：‘鲁人之皋，数年不觉，使我
高蹈，唯其儒书，以为二国忧。是行也，公先至于阳谷。
齐闾丘息曰：‘君辱举玉趾以在寡君之军，群臣将传
遽以告寡君。比其复也，君无乃勤为仆人之未次，请
徐馆于舟，道。辞曰：‘敢勤仆人’’’。”

元王五年夏，越人执邾子以归，立公子何。

按《左传哀公二十四年》：“夏，邾子又无道，越人执之以
归，而立公子何。”何亦无道。

元王八年春，越人聘鲁，言邾田。秋，鲁侯奔邾。

按《左传》哀公二十七年：春，越子使后庸来聘，且言邾
田封于骀上。二月，盟于平阳。三子皆从。公患三桓之
侈也，欲以诸侯去之。三桓亦患公之妄也，故君臣多
间。公游于陵阪，遇孟武伯于孟武之衢，曰：“‘请有问于
子，余及死乎’？对曰：‘臣无由知之’。”三问，卒辞不对。公欲
以越伐鲁而去三桓。秋八月甲戌，公如公孙有陉氏，
因孙于邾，乃遂如越。国人施公孙有山氏。